**NOTA INFORMATIVĂ**

**la proiectul Hotărârii Guvernului cu privire la alocarea mijloacelor financiare**

|  |
| --- |
| 1. **Cauzele care au condiționat elaborarea proiectului și finalitățile urmărite**
 |
|  Pe rolul Curții de Apel din Paris (Franța) se află spre reexaminare cauza OOO „Koмстрой” (succesoarea în drepturi a OOO „Энергоальянс”, Ucraina) împotriva Republicii Moldova privind încasarea din contul Republicii Moldova în beneficiul companiei OOO „Koмстрой” a sumei de 195 547 212 lei care reprezintă datoria propriu-zisă, restul fiind dobânzi de întârziere și cheltuieli de judecată pentru datoria acumulată pentru achiziționarea energiei electrice în sumă de 397 333 183 lei, și 540 000 dolari SUA.La 28 martie 2018 Curtea de Casație din Paris (Franța) urmare a examinării recursului declarat de către compania OOO „Koмстрой” împotriva deciziei Curții de Apel din Paris (Franța) din 12 aprilie 2016, a constatat că Arbitrajul Comercial ad-hoc nu era în drept să medieze disputa dintre Republica Moldova și OOO „Энергоальянс”, astfel, casând Decizia supra indicată, cu remiterea cauzei spre rejudecare în alt complet de judecată.În context, apărarea calitativă a intereselor statului este primordială în condițiile în care în eventualitatea pierderii procesului, statul va suporta o sarcină financiară considerabilă.Proiectul Hotărîrii Guvernului cu privire la alocarea unor mijloace financiare este elaborat de către Ministerul Justiţiei în scopul executării obligațiilor de ordin financiar asumate prin semnarea de către Ministrul Justiţiei, în numele Guvernului, la data de 20 ianuarie 2017 a contractului de asistenţă juridică cu compania de avocatură DLA Piper France LLP (Paris, Franța) și BAA „ACI Parteners” (Republica Moldova).Prin Hotărîrea Guvernului nr. 289 din 5 mai 2017 s-a dispus alocarea sumei echivalente în lei a 50 000 dolari SUA pentru plata onorariilor Companiei de avocatură DLA Piper France LLP (Paris, Franţa) şi BAA „ACI Partners” (Republica Moldova) pentru reprezentarea intereselor Republicii Moldova în faţa Curţii de Casaţie din Paris (Franţa) la examinarea recursului înaintat de compania OOO „Koмстрой” (succesoarea în drepturi a OOO „Энергоальянс”, Ucraina) împotriva deciziei Curţii de Apel Paris din 12 aprilie 2016.Din considerentul că în anul 2017 au fost achitate conform contractului doar 86% din plafonul de onorarii şi cheltuieli suplimentare, iar respectiva companie a solicitat plata sumei rămase, adică 6713 dolari SUA, expediind nota de plată în anul fiscal 2018, mijloacele financiare destinate scopului indicat nu au fost valorificate, astfel, formându-se restanța indicată supra. Potrivit art.70 alin. (2) din Legea finanţelor publice şi responsabilităţii bugetar-fiscale nr. 181 din 25 iulie 2014 „la data încheierii anului bugetar alocaţiile bugetare nevalorificate, precum şi soldurile de mijloace băneşti din conturile trezoreriale ale autorităţilor/instituţiilor bugetare se închid". De asemenea, conform art. 36 alin.(1) lit. a) din aceiaşi lege, fondul de rezervă se creează pentru finanţarea cheltuielilor urgente care survin pe parcursul anului bugetar şi care nu au fost posibil de anticipat şi, respectiv, de prevăzut în bugetul aprobat.Concomitent, la 28 martie 2018 Curtea de Casație din or. Paris (Franța) a emis Decizia asupra recursului înaintat de compania OOO „Koмстрой” împotriva Hotărîrii din 12 aprilie 2016 emise de Curtea de Apel din or. Paris, prin care a casat și anulat Hotărârea supra indicată, cu remiterea cauzei spre rejudecare în alt complet de judecată.Potrivit contractului nr.01/17 din 20 ianuarie 2017 de acordare a serviciilor de reprezentare și consultanță juridică, interesele și asistența juridică a Republicii Moldova sînt reprezentate de către compania DLA Piper France LLP (Paris, Franţa) şi BAA „ACI Partners” (Republica Moldova) pînă la soluționarea definitivă a cazului în fața instanțelor franceze de drept comun.În acest context, prin Memorandumul din 13 aprilie 2018, domnul Michael Ostrove, partenerul DLA Piper France LLP (Paris, Franţa), a prezentat Ministerului Justiției propuneri privind cheltuielile suplimentare care urmează a fi suportate de Republica Moldova pentru asistența juridică și reprezentarea în continuare a intereselor în fața Curții de Apel Paris (Franța) și a Curții de Casație Paris (Franța).Deoarece în bugetul de stat pe anul 2018 nu au fost prevăzute mijloace financiare în scopul achitării serviciilor suplimentare de reprezentare a intereselor statului, Ministerul Justiției a elaborat proiectul Hotărîrii Guvernului cu privire la alocarea mijloacelor financiare în acest sens.Concomitent, avînd în vedere că suma alocată din fondul de rezervă în anul precedent nu poate fi executată în anul curent, iar în bugetul de stat pe anul 2018 nu au fost prevăzute mijloace financiare în scopul achitării datoriei serviciilor de reprezentare a intereselor statului în instanţele judecătoreşti şi în instituţiile de arbitraj naţionale şi internaţionale, Ministerul Justiţiei a inclus suma restantă echivalentă a 6713 dolari SUA. |
| 1. **Principalele prevederi ale proiectului**
 |
| Proiectul Hotărârii Guvernului propune alocarea Ministerului Justiției, din fondul de rezervă al Guvernului, a sumei echivalentă în lei a 121 713 dolari SUA, după cum urmează: 1. Pentru asistența la prestarea serviciilor juridice de reprezentare a intereselor Republicii Moldova în fața Curții de Apel din Paris în procesul rejudecării cauzei OOO „Koмстрой” (succesoarea în drepturi a OOO „Энергоальянс”, Ucraina) împotriva Republicii Moldova, suma echivalentă a 65.000 dolari SUA, care include: suma echivalentă a 7.000 dolari SUA pentru onorariile avocaților specializați ai Curții de Apel din Paris care acționează în calitate de intermediari între părți, suma echivalentă a 1.000 dolari SUA - plățile pentru notificarea Curții de Apel din Paris privind procedura de rejudecare, traducerea hotărârii care urmează a fi adoptată ulterior de către Curtea de Apel din Paris și suma echivalentă a 57.000 dolari SUA – taxele pentru perfectarea și prezentarea referinței argumentate Curții de Apel din Paris.
2. Pentru asistența la prestarea serviciilor juridice de reprezentare a intereselor Republicii Moldova în fața Curții de Casație din Paris în procesul examinării eventualului recurs în cauza OOO „Koмстрой” (succesoarea în drepturi a OOO „Энергоальянс”, Ucraina) împotriva Republicii Moldova, suma echivalentă a 50 000 dolari SUA, care include: suma echivalentă a 25.000 dolari SUA, constituie comisioanele avocaților ce urmează să se prezinte în fața Curții de Casație din Paris și suma echivalentă a 25.000 dolari SUA -onorariile companiei pentru asistență juridică acordată la examinarea unui eventual recurs în fața Curții de Casație din Paris.
3. Pentru achitarea datoriei acumulate față de compania DLA Piper France LLP (Paris, Franța) pentru anul 2017, a sumei echivalentă a 6713 dolari SUA.
 |
| 1. **Fundamentarea economică-financiară**
 |
| Suma de 121 713 dolari SUA constituie suma ce urmează a fi achitată companiei DLA Piper France LLP ( Paris, Franța) pentru serviciile juridice și de consultanță, prestate/care vor fi prestate Republicii Moldova la examinarea cauzei OOO „Koмстрой” împotriva Republicii Moldova în cadrul Curții de Apel din Paris și Curții de Casație din Paris, precum și datoria acumulată față de compania DLA Piper France LLP pentru anul 2017. |
| 1. **Respectarea transparenței decizionale**
 |
|  În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul Hotărârii Guvernului a fost plasat pe pagina web oficială a Ministerului Justiției [www.justice.gov.md](http://www.justice.gov.md), compartimentul *Transparența decizională*, directoriul *Proiecte de acte normative remise spre coordonare.*Proiectul a fost avizat de către Ministerul Finanțelor, Ministerul Economiei și Infrastructurii și Cancelaria de Stat. În raportul de expertiză anticorupție nr. EHG18/5222 din 11 iulie 2018, Centrul Național Anticorupție nu a identificat factori coruptibili, însă au propus autorului proiectului completarea notei informative cu date privind existența mijloacelor financiare suficiente în Fondul de rezervă al Guvernului și informații privind obiectul litigiului pentru soluționarea căruia se alocă mijloacele financiare, complexitatea acestuia și importanța cauzei, precum și riscurile posibile. |

 **Ministru Victoria IFTODI**